Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
18 ก.พ. 2559

กลุ่มพลังงานหนุนการปรับสูงขึ้นของ SET ทดสอบ 1,300 จุด
ดัชนี SET อยู่ที่ 1,296.44 จุด +7.97 จุด +0.62% ปริมาณซื้อขาย 24,278  ลบ.
แนวรับ :   1,290 / 1,285   แนวต้าน :  1,308 / 1,313
 
สรุปทิศทางและแนวโน้มตลาด
กลุ่มพลังงานหนุน SET ทดสอบ 1,300 จุด: การปรับสูงขึ้นของตลาดหุ้นภูมิภาค และราคาน้ำมันหนุนหุ้นกลุ่มพลังงาน และ SET ทะลุแนวต้านแรกที่ 1,290 จุด ทดสอบ 1,300 จุด ในช่วงเช้าที่ผ่านมา และเราคงเป้าหมายระยะสัปดาห์ 1,320-1,350 จุด เหมือนเดิม จาก 1) Fed ไม่ขึ้นดอกเบี้ยเร็วอย่างที่กังวลก่อนหน้า ลดแรงกดดัน Reverse Carry Trade เงินหยวน ซึ่งเป็นได้จากค่าเงินหยวนที่เริ่มมีเสถียรภาพมากขึ้นในช่วง 1 เดือนที่ผ่านมา 2) ECB และ BOJ อัดฉีดสภาพคล่องเข้าสู่ระบบต่อเนื่อง โดยคาดว่า ECB จะเพิ่มวงเงิน QE ในการประชุมวันที่ 10 มี.ค.นี้ และ 3) ราคาน้ำมันฟื้นตัว หลังกลุ่มประเทศผู้ผลิตน้ำมันไม่ว่าจะเป็นซาอุฯ รัสเซีย และอิหร่าน มีความร่วมมือกันเพื่อรักษาเสถียรภาพของราคาน้ำมันมากขึ้น โดยเรายังแนะนำ “ซื้อ” หุ้น 3 กลุ่ม หลักได้แก่:-
1) น้ำมันฟื้นตัว Valuation ต่ำใกล้ BV: PTT TOP PTTGC SGP
2) High Dividend Yield มองดอกเบี้ยต่ำทั่วโลก: ADVANC INTUCH (ประกาศปันผล 2.47 บาท/หุ้น) KTB รวมถึง REIT/INFRA อย่าง CPNRF BTSGIF
3) กำไร ไตรมาส4/58 เติบโตแกร่ง: GL และ KCE (อัตรากำไรเร่งตัวขึ้นต่อเนื่อง)
 
หุ้นที่น่าสนใจทางเทคนิค
UV “ซื้อ” ราคาหุ้นยกฐานสูงขึ้นในกรอบ พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD และ DI+ ที่เริ่มวกชี้ขึ้นอีกครั้ง เป็นจังหวะซื้อเก็งกำไร มีแนวต้านแรกที่ 6.45 บาท และถัดไปที่ 6.75 บาท
ERW “ซื้อ” ราคาหุ้นแกว่งฟื้นตัวขึ้นทะลุแนว Downtrend Line พร้อมปริมาณการซื้อขายเริ่มสูงขึ้นอีกครั้ง สอดคล้องกับเครื่องมือ DI+ ตัด ADX และ DI- ขึ้น เป็นจังหวะซื้อเก็งกำไร มีแนวต้านแรกที่ 4.00 บาท และถัดไปที่ 4.08 บาท
BIG “ซื้อ” ราคาหุ้นแกว่งขึ้นต่อหลังพักตัว ยืนเหนือเส้นค่าเฉลี่ยระยะ 1 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ที่เป็นบวกสนับสนุน เป็นจังหวะซื้อเก็งกำไร มีแนวต้านแรกที่ 2.00 บาท และแนวต้านถัดไปที่ 2.08 บาท